ΓΡΑΠΤΗ ΕΡΩΤΗΣΗ E-2470/00

υποβολή: Antonio Tajani (PPE-DE), Stefano Zappal (PPE-DE), Francesco Fiori (PPE-DE), Pier Casini (PPE-DE), Generoso Andria (PPE-DE), Mario Mauro (PPE-DE), Guido Viceconte (PPE-DE), Raffaele Lombardo (PPE-DE), Giuseppe Gargani (PPE-DE) και Giuseppe Nistic (PPE-DE) προς την Επιτροπή

(24 Ιουλίου 2000)

Θέμα: Κατάσταση ανάγκης λόγω των πυρκαγιών στην κεντρική και νότια Ιταλία

Πώς σκοπεύει η Επιτροπή να αντιμετωπίσει τη σοβαρή κρίση που προέκυψε από τις πυρκαγιές που μαίνονται στην κεντρική και νότια Ιταλία καταστρέφοντας πολλά εκτάρια μεσογειακού δάσους και θέτοντας σε κίνδυνο πλήθος κατοικιών;

Τι μέτρα θα εφαρμόσει η Επιτροπή για τη διαφύλαξη της απειλούμενης δασικής κληρονομιάς, προπαντός στις χώρες της Μεσογείου;

Σκοπεύει η Επιτροπή να προωθήσει τη συγκρότηση ευρωπαϊκήςπηρεσίας προστασίας των πολιτών, όπως προτάθηκε στο Συμβούλιο της Feira;

Με ποιον τρόπο η δράση της ΕΕ θα καταστεί αποφασιστική για την αποτροπή ζημιών στον τουριστικό τομέα εξαιτίας της κρίσιμης κατάστασης που έχει προκληθεί από τις πυρκαγιές;

Με ποιον τρόπο προτίθεται να συνεχίσει τη δράση που προβλέπεται από τον κανονισμό ΕΟΚ αριθ. 2158/92, ειδικότερα για την ενίσχυση της συνοχής των δασικών μέτρων που χρηματοδοτούνται στις ζώνες οι οποίες εμφανίζουν αυξημένο κίνδυνο πυρκαγιάς, για την εντατικοποίηση της προσπάθειας αντιμετώπισης των αιτίων των πυρκαγιών, για τη βελτίωση των μηχανισμών πρόληψης και εποπτείας;

Απάντηση του κ. Fischler εξ ονόματος της Επιτροπής

(4 Οκτωβρίου 2000)

Η Επιτροπή αναφέρει στο Αξιότιμο Μέλος του Κοινοβουλίου ότι ενέκρινε, στις 17 Ιουλίου 2000, στο πλαίσιο του κανονισμού (ΕΟΚ) αριθ. 2158/92, της 23ης Ιουλίου 1992, σχετικά με την προστασία των δασών στην Κοινότητα κατά των πυρκαγιών(1), ένα πρόγραμμα ύψους 3,68 εκατ. ευρώ από τα οποία 1,67 εκατ. ευρώ κοινοτικής συνδρομής, για την προστασία των δασών κατά της πυρκαγιάς πουπέβαλε η ιταλική κυβέρνηση για το 2000. Το πρόγραμμα αυτό προβλέπει την εφαρμογή ενεργειών εποπτείας των δασών όπως για παράδειγμα τον εξοπλισμό σε οχήματα που μπορούν να κινούνται σε κάθε είδος εδάφους πρώτης παρέμβασης ή την αγορά ραδιοφωνικούλικού, την δημιουργία διαδρόμων, αντιπυρικών εμποδίων και σημείων ανεφοδιασμού ύδατος, τηνλοποίηση ενεργειών κατάρτισης προσωπικού και μελετών σχετικά με τις αιτίες πυρκαγιάς καθώς και την εκτέλεση ενημερωτικών εκστρατειών του κοινού. Το ένα τρίτο της κοινοτικής στήριξης στο πρόγραμμα αυτό αφορά τις περιφέρειες της Τοσκάνης, Abruzzes, Molise, Campanie, Pouilles και Basilicate.

Η καταπολέμηση των πυρκαγιών και γενικότερα η αντίδραση στις επείγουσες καταστάσεις εναπόκειται αντίθετα στην ευθύνη των κρατών μελών. Ωστόσο, η Επιτροπή ξεκίνησε μόλις το πειραματικό στάδιο ενός πρότυπου σχεδίου στόχος του οποίου είναι να προβλέπει βραχυπρόθεσμα το επίπεδο των κινδύνων των πυρκαγιών των δασών. Το έργο αυτό πραγματοποιείται με την συμμετοχή των επιχειρησιακών κέντρων όλων των νότιων κρατών μελών και βασίζεται σε δορυφορικές παρατηρήσεις. Συμβάλλει στη βελτίωση της αμοιβαίας βοήθειας μεταξύ κρατών μελών με έναν καλύτερο προγραμματισμό.

Η Επιτροπή ενέκρινε, στο πλαίσιο του κανονισμού (ΕΟΚ) αριθ. 2158/92, για το έτος 2000, 6 προγράμματα προστασίας των δασών κατά της πυρκαγιάς στις περιοχέςψηλού κινδύνου της Κοινότητας για συνολικό ποσό ύψους 18 εκατ. ευρώ, από τα οποία 8,7 εκατ. ευρώ κοινοτικής συνδρομής. Από το 1992, επενδύθηκαν έτσι περισσότερα από 224 εκατ. ευρώ, από τα οποία 104 εκατ. ευρώ κοινοτικής συνδρομής, για την προστασία των περιφερειώνψηλού κινδύνου της Κοινότητας.

Όσον αφορά το Ευρωπαϊκό Συμβούλιο της Santa Maria da Feira στις 19 και 20 Ιουνίου 2000, συμφωνήθηκε ότι ειδικά μέτρα συντονισμού εφαρμόζονται ήδη στον τομέα της πολιτικής προστασίας και εκρίθη ότι είναι αναγκαίο και δυνατό να βελτιωθούν. Με την ευκαιρία αυτή, η Επιτροπή αποφάσισε, στις 30 Μαΐου 2000, ναποβάλει πρόταση στο Συμβούλιο με την προοπτική να ενισχυθούν τα μέσα της Κοινότητας σάυτόν τον τομέα.

Περισσότερες πληροφορίες σχετικά με τη δραστηριότητα πολιτικής προστασίας της Κοινότητας είναι διαθέσιμα στην εξής διεύθυνση:

http://www.europa.eu.int/comm/environment/civil/

Οι ενέργειες οι οποίες εφαρμόστηκαν στο πλαίσιο των εθνικών προγραμμάτων προστασίας των δασών καλύπτουν το σύνολο των περιοχώνψηλού κινδύνου των αντιστοίχων κρατών μελών. Επωφελούνται επομένως επίσης τα δάση τα οποία βρίσκονται σε τουριστικές περιοχές και συμβάλλουν έμμεσα στην προστασία των εγκαταστάσεων καιποδομών που βρίσκονται σάυτές τις περιοχές. Ωστόσο, αν η ιταλική κυβέρνηση το επιθυμεί, η Επιτροπή είναι απολύτως διατεθειμένη να ενισχύσει, στο πλαίσιο των επομένων ετησίων προγραμμάτων και εντός του ορίου των διαθεσίμων πιστώσεων, τις ενέργειες με στόχο τις ιδιαίτερα ευαίσθητες περιοχές σε τουριστικό επίπεδο.

Δεδομένου ότι η ισχύς του κανονισμού (ΕΟΚ) αριθ. 2158/92 λήγει στο τέλος του 2001, η Επιτροπή εκπονεί προτάσεις ανανέώσης της δράσης προστασίας των δασών κατά των πυρκαγιών.

(1) ΕΕ L 217 της 31.7.1992.